ການທົດລອງ ຢາວັກຊິນ ກັນໂຄວິດ-19 ໃຫ້ຄວາມຫວັງ ໃນການສ້າງພູມຕ້ານທານ
ບໍລິສັດຊີວະພາບ Moderna ແລະບໍລິສັດ Johson & Johnson ກຳລັງຢູ່ໃນຂັ້ນຕອນທົດລອງວັກຊີນ ກັນໂຄວິດ-19 ທີ່ໃຫ້ຄວາມຫວັງ.
ບັນດານັກຄົ້ນຄວ້າສະຫະລັດ ກ່າວວ່າ ຢາວັກຊິນກັນໄວຣັສໂຄໂຣນາທີ່ພວມ ທຳການ ທົດລອງ ໄດ້ສະແດງໃຫ້ເຫັນ ໃນຄວາມຫວັງ ກ່ຽວກັບການຕອບຮັບຂອງພູມຕ້ານທານ ໃນການສຶກສາຂັ້ນເລີ້ມຕົ້ນ ຢາວັກຊິນໃໝ່ ທີ່ໃຫ້ຄວາມຫວັງດັ່ງກ່າວ ແມ່ນຜະລິດໂດຍບໍລິສັດໄບໂອເທັກ Moderna ທີ່ຕັ້ງຢູ່ໃນສະຫະລັດ ແລະພັດທະນາໂດຍບັນດານັກຄົ້ນຄວ້າ ຢູ່ ສະຖາບັນພະຍາດຕິດ ແປດ ແລະພູມແພ້ແຫ່ງຊາດ ຢູ່ໃນລາຍງານທີ່ພິມເຜີຍ ແຜ່ ໂດຍວາລະສານການແພດ ໃນວັນອັງຄານວານນີ້ ພວກນັກຄົ້ນຄວ້າ ໄດ້ ໃຫ້ຢາວັກຊິນທົດລອງສອງໂດສ ແກ່ພວກອາສາສະໝັກ 45 ຄົນ ຜູ້ທີີມີອາຍຸລະຫວ່າງ 18 ແລະ 55 ປີ ບັນດານັກຄົ້ນຄວ້າກ່າວວ່າ ບໍ່ມີອາສາສະໝັກທົດທອງຄົນໃດ ໃຫ້ຮ່ອງຮອຍວ່າ ໄດ້ຮັບ ຜົນກະທົບຂ້າງຄຽງທີ່ຮ້າຍແຮງ ແຕ່ວ່າຫຼາຍກວ່າເຄິ່ງນຶ່ງ ລາຍງານວ່າ ມີປະຕິກິລິຍາພໍ ປານກາງເຊັ່ນວ່າ ເໝື່ອຍ ເຈັບຫົວ ໜາວ ເຈັບກ້າມເນື້ອ ແລະເຈັບຢູ່ບ່ອນສັກຢາ ຜົນຂອງການທົດລອງຢາວັກຊິນ ທີ່ໃຊ້ເປັນເທື່ອທຳອິດກັບມະນຸດ ແມ່ນເປັນພາກສ່ວນ ນຶ່ງຂອງການທົດລອງຂັ້ນທີນຶ່ງ ທີ່ແນໃສ່ວ່າ ການໃຫ້ຢາວັກຊີນໃນ ລະດັບຕໍ່າ ລະດັບປານ ກາງ ແລະລະດັບສູງ ແມ່ນເພື່ອຊັ່ງຊາເພື່ອທັງໃນດ້ານຄວາມປອດໄພ ແລະການສ້າງພູມ ຕ້ານທານ ດຣ ວິລລຽມ ແຊຟເນີ ຜູ້ຊ່ຽວຊານດ້ານພະຍາດຕິດແປດ ທີ່ສະຖາບັນການ ແພດຂອງ ມະຫາວິທະຍາໄລ Vanderbilt ຢູ່ເມືອງ Nashville ລັດເທນເນສຊີ ຜູ້ທີ່ບໍ່ໄດ້ພົວພັນກັບ ການຄົ້ນຄວ້າກ່າວວ່າ “ນີ້ເປັນບາດກ້າວທຳອິດ ແຕ່ກໍເປັນບາດກ້າວທີ່ຕື່ນເຕັ້ນເທື່ອທຳອິດ ” ບໍລິສັດ Moderna ປັດຈຸບັນນີ້ ຢູ່ໃນການທົດລອງຂັ້ນທີສອງໃນການນຳໃຊ້ຢາວັກຊິນ ຊຶ່ງ ຈະພົວພັນກັບກຸ່ມອາສາສະໜັກ ທີ່ໃຫຍ່ກວ່ານີ້ ເພື່ີອພິຈາລະນາເບິ່ງ ປະສິດທິຜົນ ບໍລິສັດ ດັ່ງກ່າວນີ້ ຈະເລີ້ມການທົດລອງຂັ້ນທີສາມ ໃນວັນທີ 27 ກໍລະກົດ ຊຶ່ງຈະພົວພັນກັບພວກ ອາສາສະໝັກ 30,000 ຄົນ ຊຶ່ງເປັນການຄົ້ນ ຄວ້າທີ່ໃຫຍ່ສຸດກ່ຽວກັບການທົດລອງຢາ ວັກຊິນກັນໂຄວິດ-19 ເທົ່າທີ່ເຄີຍມີມາ ບໍລິສັດໄບໂອເທັກອີກແຫ່ງນຶ່ງຄື Johson & Johnson ຍັງຄາດວ່າຈະເລີ້ມ ການທົດລອງ ຢາວັກຊີນຂັ້ນຫລ້າສຸດກັບມະນຸດ ໃນທ້າຍເດືອນກໍລະກົດຈະມາ ເຖິງນີ້ ໃນຂະນະດຽວກັນບັນດານາຍແພດໃນປະເທດຝຣັ່ງ ມີລາຍງານ ກ່ຽວກັບອັນທີ່ ເຊື່ອກັນ ວ່າ ເປັນກໍລະນີທຳອິດທີ່ພະຍາດໂຄວິດ-19 ສາມາດຕິດຈາກແມ່ທີ່ຖືພາ ໄປຫາແອນ້ອຍ ຢູ່ໃນມົດລູກ